

**REPUBLIKA HRVATSKA**

**KARLOVAČKA ŽUPANIJA**

**OPĆINA RAKOVICA**

**OPĆINSKO VIJEĆE**

KLASA: 311-02/24-01/01

URBROJ: 2133-16-3-24-03

Rakovica,

Na temelju članka 11. stavka 2. Zakona o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16) te članka 24. Statuta Općine Rakovica ("Službeni glasnik Općine Rakovica", broj 11/20-godina izdavanja VI, broj 11/21 ,12/21-godina izdavanja VII, 7/22- godina izdavanja VIII i 03/23), Općinsko vijeće Općine Rakovica na svojoj \_\_\_\_sjednici održanoj dana \_\_\_\_\_\_\_\_\_2024. godine donosi

**PROGRAM**

**dodjele potpora poduzetništvu u 2024. godini**

**Članak 1.**

Program dodjele potpora poduzetništvu donosi se s ciljem poticanja samozapošljavanja te rasta i razvoja poduzetništva na području Općine Rakovica u 2024. godini.

Programom se utvrđuje namjena poticajnih sredstva te način i uvjeti dodjele poticajnih sredstava.

**Članak 2.**

Općina Rakovica svojim Proračunom predvidjela je financijska sredstva u iznosu od ukupno **16.500,00 EUR** kroz Program Poduzetništvo, Aktivnost: Poticanje razvoja poduzetničkih djelatnosti.

**Članak 3.**

Korisnici potpore mogu biti:

- obrti i trgovačka društva koja posluju i imaju registrirano sjedište na području Općine Rakovica (obrtnici i fizičke osobe moraju imati i prebivalište na području Općine Rakovica)

- imaju minimalno jednog, a maksimalno 10 stalno zaposlenih

- imaju podmirene obveze prema Općini Rakovica i tvrtkama u njenom vlasništvu,

- imaju podmirene obvezeporeza, prireza, doprinosa i drugih obveza o kojima evidenciju vodi Porezna uprava

**Članak 4.**

Korisnik sredstava obvezan je od dana potpisivanja Ugovora o poticajnim sredstvima poduzetništva najmanje 12 mjeseci obavljati djelatnost na području Općine Rakovica, a sredstva iskoristiti namjenski sukladno sklopljenom ugovoru kojim će se definirati ostala prava i obveze.

**Članak 5.**

Potpora poduzetništvu dodjeljuje se u iznosu do 70% prihvatljivih troškova po računu.

Najviši iznos potpore po korisniku je 2.000,00 EUR.

Prihvatljivim troškovima u sklopu ovog programa smatraju se troškovi nastali u 2024. godini i to:

* kupnja strojeva, alata i opreme za obavljanje djelatnosti
* kupnja odgovarajuće informatičke opreme potrebne za rad, osim nabavke računala, laptopa i printera
* edukacije koje su vezane uz djelatnost, polaganje majstorskih ispita ili ispita o stručnoj osposobljenosti i sl.
* troškovi marketinga i oglašavanja (izrada web stranice, izrada i tiskanje promidžbenih materijala, reklamnih ploča, natpisa i sl.)
* troškovi uređenja i opremanja poslovnog prostora

Odobrena sredstva uplaćuju se na račun korisnika poticaja ako je usluga izvršena u potpunosti u toku 2024. godine uz predočenje računa, situacije ili drugog dokaza o izvršenoj uplati dobavljaču.

 **Članak 5.**

Podnositelji su uz zahtjev dužni priložiti:

- dokaz o registraciji poslovnog subjekta; za pravne osobe Izvod iz sudskog registra, a za obrtnike Izvod iz obrtnog registra

- dokaz o prebivalištu – preslika osobne iskaznice prijavitelja

- potvrdu Porezne uprave o nepostojanju duga s osnova javnih davanja (ne starija od 30 dana od podnošenja zahtjeva)

- račune za troškove za koje se traži potpora na ime prijavitelja

- dokaz o plaćanju (kopija izvoda sa žiro računa iz kojeg je vidljiva uplata)

- dokaz o broju zaposlenih izdanom od Hrvatskog zavoda za mirovinsko osiguranje

Jedinstveni upravni odjel Općine Rakovica će službenim putem utvrditi podmirenost obveza podnositelja zahtjeva prema Općini Rakovica i ostalim pravnim osobama u općinskom vlasništvu (Rakovica d.o.o., Spelekom d.o.o., Turistička zajednica područja Plitvičke doline). Ukoliko se utvrdi da podnositelj zahtjeva ima nepodmirene obveze prema gore navedenim pravnim subjektima, isti će biti isključen iz postupka daljnje obrade.

 **Članak 6.**

Ovlašćuje se Općinski načelnik da po osiguranju sredstava u Proračunu Općine Rakovica raspiše Javni poziv koji će se objaviti na web stranici Općine Rakovica. Odluku o odabiru donijet će Općinski načelnik razmatranjem prijava na osnovu prijedloga Jedinstvenog upravnog odjela Općine Rakovica.

 **Članak 7.**

Ovaj program stupa na snagu dan nakon objave u „Službenom glasniku Općine Rakovica“.

 PREDSJEDNIK OPĆINSKOG VIJEĆA

 Zoran Luketić